Oficiālais Vēstnesis L 120 , 24/04/2004 Lpp. 0030 - 0038



Komisijas Direktīva 2004/59/EK (2004. gada 23. aprīlis), ar ko groza Padomes Direktīvu 90/642/EEK attiecībā uz tajā noteikto maksimālo brompropilāta atlieku līmeni (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 27. novembra Direktīvu 90/642/EEK par pesticīdu atlieku maksimāli pieļaujamā daudzuma noteikšanu konkrētos augu izcelsmes produktos un uz tiem, ieskaitot augļus un dārzeņus [1], un jo īpaši tās 7. pantu, tā kā: (1) Komisijas 2002. gada novembra Regula (EK) Nr. 2076/2002, ar ko pagarina Padomes Direktīvā 91/414/EEK 8. panta 2. punktā minēto laikposmu un kas attiecas uz dažu aktīvo vielu neiekļaušanu minētās direktīvas I pielikumā un to augu aizsardzības līdzekļu atļauju atsaukšanu, kuri satur šīs vielas [2], dažām dalībvalstīm līdz 2007. gada 30. jūnijam atļauj paturēt spēkā atļaujas, kas attiecas uz augu aizsardzības līdzekļiem, kuri satur dažas vielas, kuru neiekļaušanu Padomes Direktīvas 91/414/EEK I pielikumā paredz minētā regula. (2) Maksimālais atlieku līmenis (MRL) norāda minimālos pesticīdu daudzumus, ar ko augus var efektīvi aizsargāt, lietojot tos tādā veidā, ka atlieku daudzums ir mazākais iespējamais un ir toksikoloģiski pieņemams, īpaši pēc aprēķinātās devas. (3) MRL nosaka atbilstīgi apakšējai analītiskās noteikšanas robežai, ja atļautie augu aizsardzības līdzekļu lietojumi nerada nosakāmu pesticīdu atlieku līmeni pārtikas produktā vai uz tā, vai, ja nav atļautu lietojumu vai par lietojumiem, ko atļāvušas dalībvalstis, nav apliecināti vajadzīgie dati, vai ja nav apliecināti vajadzīgie dati par tādiem lietojumiem trešās valstīs, kuru dēļ rodas atliekas tādos pārtikas produktos, kas var nonākt apritē Kopienas tirgū, vai uz tiem. (4) Pesticīdu MRL regulāri jāpārskata. To var mainīt, ņemot vērā jaunus lietojumus, jaunu informāciju un datus. (5) Informācija par brompropilāta galvenajiem lietojumiem atbilstīgi Direktīvai 91/414/EEK ir paziņota Komisijai. Šī informācija nodrošina pietiekamu pamatu Eiropas patērētāju saņemtās devas novērtēšanai. (6) Brompropilāta atļaujas jāatsauc vēlākais līdz 2007. gada 31. jūlijam. Ņemot vērā laiku, kurā brompropilāta atliekas izzūd no pārtikas ķēdes, ir lietderīgi vēlākais līdz 2008. gada 31. decembrim pārskatīt pagaidu MRL, kas attiecas uz šiem galvenajiem lietojumiem. (7) Ir novērtēta brompropilāta iedarbība uz patērētājiem mūža garumā ar tādu pārtikas produktu starpniecību, kuros var būt šā pesticīda atliekas. Ir aprēķināts, ka grozītais MRLnodrošina to, ka pieņemamā dienas deva netiek pārsniegta. (8) Ir novērtēta brompropilāta akūtā iedarbība uz patērētājiem ar katra tāda pārtikas produkta starpniecību, kurā var būt šā pesticīda atliekas. Ir aprēķināts, ka grozītais MRL nodrošina to, ka akūtā standartdeva netiek pārsniegta. (9) Tādēļ ir lietderīgi grozīt brompropilāta atlieku maksimālo līmeni. (10) Tādēļ attiecīgi jāgroza Direktīva 90/642/EEK. (11) Šajā direktīvā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO DIREKTĪVU. 1. pants Direktīvas 90/642/EEK II pielikumā noteikto brompropilāta pesticīdu atlieku maksimālo līmeni aizstāj ar šīs direktīvas pielikumā noteikto maksimālo pesticīdu atlieku līmeni. 2. pants 1. Dalībvalstis vēlākais līdz 2004. gada 24. oktobrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto aktu tekstus, kā arī minēto aktu un šīs direktīvas atbilstības tabulu. Dalībvalstis šos pasākumus piemēro vēlākais no 2004. gada 25. oktobra. Kad dalībvalstis pieņem minētos tiesību aktus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarāmas šādas atsauces. 2. Dalībvalstis dara zināmus Komisijai to tiesību aktu galvenos noteikumus, ko tās pieņem jomā, uz kuru attiecas šī direktīva. 3. pants Šī direktīva stājas spēkā divdesmitajā dienā pēc publicēšanas Eiropas Savienības Oficiālajā Vēstnesī. 4. pants Šī direktīva ir adresēta dalībvalstīm. Briselē, 2004. gada 23. aprīlī Komisijas vārdā — Komisijas loceklis David Byrne [1] OV L 350, 14.12.1990., 71. lpp. Direktīvā jaunākie grozījumi izdarīti ar Komisijas Direktīvu 2004/2/EK (OV L 14, 21.1.2004., 10. lpp.). [2] OV L 319, 23.11.2002., 3. lpp. Regulā jaunākie grozījumi izdarīti ar Regulu (EK) Nr. 1336/2003 (OV L 187, 26.7.2003., 21. lpp.). -------------------------------------------------- PIELIKUMS "Produktu grupas un atsevišķu produktu paraugi, uz ko attiecina MRL | Pesticīdu atliekas un maksimālais atlieku līmenis (mg/kg) | Brompropilāts | 1.Augļi, svaigi, žāvēti vai termiski neapstrādāti, ko konservē saldējot, bez pievienota cukura; rieksti | | i)CITRUSAUGĻI | 2 | Greipfrūti | | Citroni | | Laimi | | Mandarīni (tostarp klementīni un citi hibrīdi) | | Apelsīni | | Pampelmūzes | | Citi | | ii)KOKU RIEKSTI (lobīti vai nelobīti) | 0,05 | Mandeles | | Brazīlijas rieksti | | Indijas rieksti | | Ēdamie kastaņi | | Kokosrieksti | | Lazdu rieksti | | Makadāmijas rieksti | | Pekanrieksti | | Priežu rieksti | | Pistācijas | | Valrieksti | | Citi | | iii)SĒKLEŅI | 2 | Āboli | | Bumbieri | | Cidonijas | | Citi | | iv)KAULEŅI | 0,05 | Aprikozes | | Ķirši | | persiki (tostarp nektarīni un tiem līdzīgi hibrīdi) | | Plūmes | | Citi | | v)OGAS UN SĪKAUGĻI | | a)Galda un vīna vīnogas | 2 | Galda vīnogas | | Vīna vīnogas | | b)Zemenes (izņemot meža zemenes) | 0,05 | c)Avenes un kazenes (izņemot savvaļas) | 0,05 | Kazenes | | Kazenes (Rubus arcticus) | | Kazeņavenes | | Avenes | | Citi | | d)Citi sīkaugļi un ogas (izņemot savvaļas) | 0,05 | Mellenes un brūklenes | | Dzērvenes | | Jāņogas (sarkanās un baltās, kā arī upenes) | | Ērkšķogas | | Citi | | e)Savvaļas ogas un savvaļas augļi | 0,05 | vi)DAŽĀDI | 0,05 | Avokado | | Banāni | | Dateles | | Vīģes | | Kivi | | Kumkvati | | Ličī | | Mango | | Olīvas | | Pasifloru augļi | | Ananasi | | Granātāboli | | Citi | | 2.Dārzeņi, svaigi vai termiski neapstrādāti, saldēti vai žāvēti | | i)SAKŅU UN BUMBUĻU DĀRZEŅI | 0,05 | Galda bietes | | Burkāni | | Sakņu selerijas | | Mārrutki | | Topinambūri | | Pastinaki | | Sakņu pētersīļi | | Redīsi | | Puravlapu plostbārži | | Batātes | | Kāļi | | Galda rāceņi | | Jamss | | Citi | | ii)SĪPOLU DĀRZEŅI | 0,05 | Ķiploki | | Sīpoli | | Šalotes | | Loki | | Citi | | iii)AUGĻU DĀRZEŅI | | a)Nakteņaugi | | Tomāti | 10 | Pipari | | Baklažāni | | Citi | 0,05 | b)Ķirbjaugi ar ēdamu mizu | 0,05 | Gurķi | | Kornišoni | | Tumšzaļie kabači | | Citi | | c)Ķirbjaugi ar neēdamu mizu | 0,05 | Melones | | Kabači | | Arbūzi | | Citi | | d)Cukurkukurūza | 0,05 | iv)KĀPOSTU DĀRZEŅI | 0,05 | a)Ziedoši kāpostu dārzeņi | | Brokoļi (tostarp sparģeļkāposti) | | Ziedkāposti | | Citi | | b)kāpostu dzimtas galviņdārzeņi | | Briseles kāposti | | Galviņkāposti | | Citi | | c)Krustziežu dzimtas lapu dārzeņi | | Ķīnas kāposti | | Lapu kāposti | | Citi | | d)Kolrābji | | v)LAPU DĀRZEŅI UN SVAIGI GARŠAUGI | 0,05 | a)Dārza salāti un tiem līdzīgi | | Kressalāti | | Lauka salāti | | Dārza salāti | | Platlapu cigoriņi (platlapu endīvija) | | Citi | | b)Dārza spināti un tiem līdzīgi | | Spināti | | Lapu bietes | | Citi | | c)Ūdens krese | | d)Lapu cigoriņi | | e)Garšaugi | | Kārveles | | Maurloki | | Pētersīļi | | Lapu selerijas | | Citi | | vi)PĀKŠAUGI (svaigi) | | Pupas un pupiņas (ar pākstīm) | 1 | Pupas un pupiņas (bez pākstīm) | | Zirņi (ar pākstīm) | | Zirņi (bez pākstīm) | | Citi | 0,05 | vii)KĀTU DĀRZEŅI (svaigi) | 0,05 | Sparģeļi | | Lapu artišoki | | Kātu selerijas | | Fenheļi | | Artišoki | | Puravi | | Rabarberi | | Citi | | viii)SĒNES | 0,05 | a)Šampinjoni | | b)Savvaļas sēnes | | 3.Pākšaugi | 0,05 | Pupas un pupiņas | | Lēcas | | Zirņi | | Citi | | 4.Eļļas augu sēklas | 0,1 | Linsēklas | | Zemesrieksti | | Magoņu sēklas | | Sezama sēklas | | Saulespuķu sēklas | | Rapšu sēklas | | Sojas pupas | | Sinepju sēklas | | Kokvilnas sēklas | | Citas | | 5.Kartupeļi | 0,05 | Agrīnie kartupeļi | | Galda kartupeļi | | 6.Tēja (fermentētas vai citādi apstrādātas kaltētas Camellia sinensis lapas un stiebri) | 0,1 | 7.Apiņi (kaltēti) tostarp apiņu rogas un nekoncentrēts pulveris | 0,1 | --------------------------------------------------